sagorsarker/bangla-wikipedia huggingface dataset:
ঈশ্বরগঞ্জ মুক্ত দিবস

ঈশ্বরগঞ্জ মুক্ত দিবস ৯ ডিসেম্বর। ১৯৭১ সালের এই দিনে ঈশ্বরগঞ্জ থানা পাকিস্তানি হানাদার মুক্ত হয়েছিল।
১৯৭১ সালের ৯ ডিসেম্বর ময়মনসিংহের ঈশ্বরগঞ্জ থানা পাক হানাদার মুক্ত হয়েছিল। রক্ত ঝরা সেই উত্তাল দিনে দামাল ছেলেরা দেশকে শত্রুমুক্ত করার দীপ্ত শপথ নিয়ে ঝাঁপিয়ে পড়েছিল মহান মুক্তিযুদ্ধে। নিজ থানাকে শত্রুমুক্ত করতে একাত্তরের ১৬ অক্টোবর রাতে কাজী আলম, আলতাব ও হাবিবুল্লাহ খান ওই তিন কোম্পানির মুক্তিসেনারা ময়মনসিংহ, ভৈরব রেল-লাইনে মাইজহাটি ব্রিজটি ডিনামাইট ছুড়ে বিধস্তসহ টেলিফোন লাইন বিচ্ছিন্ন করার পর ময়মনসিংহ-কিশোরগঞ্জ মহাসড়কের রামগোপালপুরের কটিয়াপুরি ব্রিজটি বিধস্ত করতেই ভোর হয়ে যায়। প্রর্ত্যুষে মুক্তিসেনারা নিরাপদ স্থানে আশ্রয় নিলেও মুক্তিযোদ্ধা সংগঠক হাসিম উদ্দিন আহাম্মদের পরামর্শে থানা আক্রমণণের সিদ্ধান্ত নেয় । ওই তিন কোম্পানির মুক্তিসেনারা সড়ক পথে অগ্রসর হয়ে ঈশ্বরগঞ্জের দওপাড়া শ্বসান ঘাটে এসে তিন ভাবে বিভক্ত হয়ে পরিকল্পনা অনুযায়ী প্লাটুন কমান্ডার কাজী হাসানুজ্জামান হীরুর গ্রুপ সোনালি ব্যাংক সম্মুখে, হাবিবুর রহমান হলুদের গ্রুপ চরহোসেনপুর নলুয়া পাড়া মসজিদের পাশ থেকে, আব্দুস ছাওার ও মতিউর রহমানের গ্রুপ থানার পেছন থেকে থানা আক্রমণ করেন। পাকহানাদারদের সাথে শুরু হয় তুমুলযুদ্ধ। মুক্তিযোদ্ধাদের পরিকল্পনায় ত্রুটির কারণে ভেঙে পড়ে যুদ্ধের চেইন অব কমান্ড। ফলে তাদের যুদ্ধ অভিযান ব্যর্থ হয়। এ সময় সম্মুখযুদ্ধে পাকহানাদার ও রাজাকার আলসামসদের হাতে প্রাণ দেন ৭ মুক্তিযোদ্ধা।
এ যুদ্ধে শহীদ হন বীর মুক্তিযোদ্ধা শামসুল হক, আব্দুল মান্নান, আব্দুল খালেক, দুলাল, মতিউর রহমান, আবু তাহের ও হাতেম আলী।
শহীদদের রক্তের বদলা নিতে মুক্তিযোদ্ধারা ৮ ডিসেম্বর পুনরায় সুসংগঠিত হয়ে ঈশ্বরগঞ্জ থানা আক্রমণের সিদ্ধান্ত নেন। ভয়াবহ আক্রমণের মুখে পাকহানাদাররা ভীত হয়ে গভীর রাতে থানা ছেড়ে পালিয়ে যায়। যুদ্ধ ছাড়াই শত্রুমুক্ত হয় ৯ ডিসেম্বর ঈশ্বরগঞ্জ। তাই ঈশ্বরগঞ্জবাসীর কাছে এ দিনটি অত্যন্ত গর্বের ও আনন্দের । ওই দিনে মুক্তিযোদ্ধা সংসদ কমান্ড কার্যালয়ে উড়েছিলো স্বাধীনতার পতাকা। ঈশ্বরগঞ্জ মুক্ত দিবস উপলক্ষে
মুক্তিযোদ্ধা সংসদ বিভিন্ন কর্মসূচী গ্রহণ করে।
ঈশ্বরগঞ্জ ছাড়াও এ দিনে যেসকল জায়গা শত্রুমুক্ত হয় -
বিল ডাকাতিয়া

বিল ডাকাতিয়া বা ডাকাতিয়া বিল(পশ্চিমা বাহিনীর নদী নামেও পরিচিত) বাংলাদেশের খুলনা জেলার উত্তর-পূর্বাঞ্চলে অবস্থিত একটি নিম্নাঞ্চল। এই বিল গাঙ্গেয় জোয়ারভাটা বিধৌত বদ্বীপীয় সমভূমির অন্তর্গত। খুলনা মহানগরীর খানজাহান আলী ও আড়ংঘাটা থানা এবং জেলার ডুমুরিয়া ও ফুলতলা এবং যশোরের কেশবপুর, মণিরামপুর ও অভয়নগর উপজেলার অভ্যন্তরের প্রায় ত্রিশ হাজার একর জমি নিয়ে গঠিত বিল ডাকাতিয়া। দেশের দ্বিতীয় বৃহত্তম এ বিলটি আশির দশকে স্থানীয় মানুষের জন্য অভিশাপ হিসাবে দেখা দেয়।
বাংলাদেশের তিনটি বড় বিলের মধ্যে একটি হচ্ছে বিল ডাকাতিয়া। বাকি দুটি হচ্ছে, চলনবিল ও তামাবিল। প্রচলিত মতে, ডাকাতিয়া বিলের মধ্যে দিয়ে প্রবাহিত নদীতে চলাচলকারী মানুষের মালামাল ডাকাতরা ডাকাতি করে নিতো। এ কারণে এই এলাকাকে ডাকাতপাড়া এবং এই বিলকে ডাকাতিয়া বিল নামে ডাকা হয়।
বিলটি খুলনা জেলার ডুমুরিয়া ও ফুলতলা উপজেলার প্রশাসনিক সীমান্তের ৮৯°২০´ পূর্ব থেকে ৪৮°৩৫´ পূর্ব দ্রাঘিমাংশ এবং ২২°৪৫´ উত্তর থেকে ২৩°০০´ উত্তর অক্ষাংশের মধ্যে অবস্থিত। পোল্ডারটির মোট এলাকা প্রায় ১৯,৪৩০ হেক্টর। এর মধ্যে সর্বোচ্চ ৯,০০০ হেক্টর বা মোট এলাকার প্রায় ৫০% স্বাভাবিকভাবে পানির নিচে থাকে।
এই অঞ্চলের জলবায়ুর বৈশিষ্ট্য হচ্ছে ভ্যাপসা গরম ও মৃদু শীত। সর্বোচ্চ ও সর্বনিম্ন তাপমাত্রা সাধারণত ২৯° সেলসিয়াস থেকে ৪০° সেলসিয়াস এবং ৭° সেলসিয়াস থেকে ২৫° সেলসিয়াসের মধ্যে ওঠানামা করে। এই এলাকায় বাৎসরিক গড় বৃষ্টিপাতের পরিমাণ ১,৭৫০ মিমি। শুকনা মৌসুমে গড় আপেক্ষিক আর্দ্রতার পরিমাণ ৭৫%। স্বাভাবিক অবস্থায় অঞ্চলটি সোলমারি, হামকুরা, হরি, সাল্টা, ভাদ্র ও ভৈরব নদীর পানিতে সিঞ্চিত হয়ে থাকে।
প্রায় সাড়ে ৯ হাজার হেক্টর জমির বিল ডাকাতিয়ায় ৮০’র দশকেও ফসল হতো তিনটি। ১৯৮৪ সালে বন্যায় বিল ডাকাতিয়া অঞ্চল প্লাবিত হয়। স্থানীয় অধিবাসীরা সাতক্ষীরা সড়কের শলুয়া এবং আমভিটা বেড়িবাধে আশ্রয় নেয়। দুর্যোগে ৭৬ হাজার একর জমির ফসল নষ্ট হয়। ১২ বছর ধরে জলাবদ্ধতা স্থায়ী হয়।
১৯৮৮ সালে কৃষক সংগ্রাম সমিতি এবং বিল ডাকাতিয়া অঞ্চলের সাংস্কৃতিক গোষ্ঠী বিশ হাজার লোকের সমন্বয়ে জেলা প্রশাসকের কার্যালয় ঘেরাও করে এই এলাকাকে দুর্গত এলাকা ঘোষণার দাবি জানান। তৎকালীন শাসক এরশাদ সরকার ৬৮ কোটি টাকার প্রকল্প করে গ্রহণ করলেও জলাবদ্ধতা নিরসনে ব্যর্থ হয়। ১৯৯০ সালের ১৮ সেপ্টেম্বর থুকড়া বাজারে মহাসমাবেশের ডাক দিলে সরকার ১৪৪ ধারা জারি করে এবং ১৬০০ পুলিশ মোতায়েন করে। এই বাধা অতিক্রম করে মহাসমাবেশ সফল করে। কৃষক সংগ্রাম সমিতির নেতৃত্বে ১৮ই সেপ্টেম্বর বিল ডাকাতিয়ায় অবাধ জোয়ার ভাটার র্কাযকর কৃষক জনতার আন্দোলন সফল করে। এই দিনটিকে বিল ডাকাতিয়া দিবস হিসেবে পালন করে ডুমুরিয়াবাসী।
পানি উন্নয়ন বোর্ডের (পাউবো) ইমার্জেন্সি অ্যাকশন প্ল্যানের আলোকে ১৯৯২-৯৩ সালে নেয়া হয় খুলনা-যশোর নিষ্কাশন পুনর্বাসন প্রকল্প (কেজেডিআরপি)। এর আগে আরো দুটি প্রকল্প গ্রহণ করা হয়। কিন্তু সরকারি প্রায় প্রতিটি প্রকল্পই ব্যর্থতায় পর্যবসিত হয়। তবে শলুয়া স্লুইচ গেট হতে কৈয়া নদী খনন এবং শলুয়া থেকে বিল ডাকাতিয়ার মাঝখান দিয়ে ফুলতলা উপজেলার জামিরা পর্যন্ত ৮০ ফুট চওড়া খালটি খননের পর থেকেই বিল ডাকাতিয়ার পানি নিষ্কাশন শুরু হয়।
মিইউআই

মিইউআই (, মি ইউজার ইন্টারফেসের সংক্ষিপ্ত রূপ) স্মার্টফোন ও ট্যাবলেটের জন্যে শাওমি কর্তৃক ডেভেলপকৃত একটি স্টক ও আফটারমার্কেট ফার্মওয়্যার। ফার্মওয়্যারটি গুগলের অ্যান্ড্রয়েড অপারেটিং সিস্টেমের উপর ভিত্তি করে নির্মিত। মিইউআইয়ে থিমিং সমর্থনের মত বাড়তি কিছু সুবিধা রয়েছে।
শাওমি অনেকগুলো স্মার্টফোনই এপর্যন্ত বাজারে ছেড়েছে, যার মধ্যে শাওমি মি এ১, মি এ২ এবং মি এ২ লাইট ছাড়া সবগুলো যন্ত্রেই মিইউআই প্রি-ইন্সটলকৃত অবস্থায় থাকে। শাওমির নিজস্ব যন্ত্রে ব্যবহৃত সফটওয়্যারে এমন কিছু এপ্লিকেশন ও সুবিধা রয়েছে যা আফটারমার্কেট সংস্করণে সাধারণত থাকে না। তাদের নিজস্ব যন্ত্র ছাড়াও শাওমি অন্যান্য স্মার্টফোন ব্র্যান্ডের স্মার্টফোনে মিইউআই ফ্ল্যাশের সুযোগ প্রদান করে। ফেব্রুয়ারি ২৪, ২০১৬ সালে শাওমি জানায় বিশ্বব্যাপী ১৭ কোটি ব্যবহারকারী রয়েছে, এবং প্রায় ৩৪০ এর অধিক স্মার্টফোনে এর সমর্থন রয়েছে।
শাওমি বিভিন্ন স্মার্টফোন তৈরি করেছে, কিছু অ্যান্ড্রয়েড ওয়ান এবং অন্যদের অ্যান্ড্রয়েডের বর্তমান সংস্করণের উপর ভিত্তি করে মিইউআই তৈরি করা হয়েছে।
প্রথমদিককার শাওমি রমগুলো অ্যান্ড্রয়েড ফ্রয়ো ২.২ ভিত্তিক ছিলো এবং শাওমি টেক কর্তৃক চায়নিজ ভাষায় ডেভেলপ করা হয়েছিলো। প্রাথমিক ফ্রেমওয়ার্ক উন্নয়নের জন্যে শাওমি একাধিক এপ্লিকেশন সংযুক্তকরে; যার মধ্যে নোটস, ব্যাকআপ, মিউজিক এবং গ্যালারি ছিলো। মিইউআই তারপর স্বাধীন ডেভেলপার ও ফ্যান গ্রুপ কর্তৃক অনুবাদ ও পোর্ট করা হতো। এখনও এমন অপ্রাতিষ্ঠানিক সংস্করণ প্রকাশিত হয়, তবে শাওমি নিজস্ব স্মার্টফোন বাজারে ছাড়ার পর এর জনপ্রিয়তা কমে যায়। প্রতি বৃহস্পতিবার সাধারণত ওটিএ আপডেটগুলো প্রদান করা হয়।
চায়নিজ সরকারের সাথে গুগলের কিছু মতবিরোধ রয়েছে এবং গুগলের অনেকগুলো সেবা প্রবেশ ব্লক করা হয়েছে। তাই চায়নায় মিইউআই গুগল প্লে সেবা সহযোগে আসে না। তবে চায়নার বাইরেও শাওমির বিশাল বাজার রয়েছে, যেখানে মিইউআই গুগলের সেবাসহিত আসে। মিইউআইয়ের বৈশ্বিক সংস্করণ গুগল কর্তৃক অনুমোদনকৃত।
যদিও মিইউআই অ্যান্ড্রয়েড প্ল্যাটফর্মের উপর ভিত্তি করে নির্মিত, এর ডিফল্ট ইউজার ইন্টারফেস অনেকটা দেখতে আইওএসের মত, যেখানে এপ্লিকেশন ট্রে নেই, তার বদলে আইকনগুলো হোম প্যানেলে সাজানো।
অন্যান্য সাদৃশ্যের মধ্যে রয়েছে এর এপ্লিকেশন আইকনগুলোর ইউনিফর্ম গঠনপ্রকৃতি, ডায়ালার ও ইন-কল ইন্টারফেস, সেটিংস এপ, এবং টোগলগুলোর ভিজুয়াল এপিয়ারেন্স। অনেকের মতে যেসব আইওএস ব্যবহারকারী অ্যান্ড্রয়েডে আসতে চায় তাদের জন্যে এটি বাড়তি একটি কারণ হিসেবে থাকে। তবে ইদানীং মিইউআই স্টক এন্ড্রয়েডের মত তবে নিজস্ব একটি ডিজাইন পদ্ধতি অনুসরণ করছে। মিইউআই ১০ এর অনেকগুলো বিষয়ই অ্যান্ড্রয়েড ৯.০ পাইয়ের মত, যার মধ্যে রয়েছে মাল্টিটাস্কিং মেনু, ভলিউম রকার ও জেসচার কন্ট্রল। মিইউআই ১০ এখন দেখতে অনেকটা অ্যান্ড্রয়েড পাইয়ের মতই।
অন্য একটি প্রধান পার্থক্য হলো, মিইউআইয়ে থিমিং সাপোর্ট রয়েছে, স্টক অ্যান্ড্রয়েডে যা নেই। এমনকি এডভান্স ব্যবহারকারীরা এর মাধ্যমে তাদের মুঠোফোনের হার্ড-কোডেড ফার্মওয়্যারেও পরিবর্তন আনতে পারে।
পঞ্চম জাতীয় সংসদ সদস্যদের তালিকা

পঞ্চম জাতীয় সংসদ নির্বাচন বাংলাদেশে ২৭শে ফেব্রুয়ারি ১৯৯১ সালে অনুষ্ঠিত হয়। নিচে নির্বাচিত সংসদ সদস্যদের তালিকা দেয়া হল।
মোম্বাসা

মোম্বাসা ভারত মহাসাগর উপকূলে অবস্থিত দক্ষিণ-পূর্ব কেনিয়ার একটি উপকূলীয় শহর। শহরটি কেনিয়ার সাদা ও নীল শহর হিসেবে পরিচিত। এটি দেশের প্রাচীনতম (প্রায় ৯০০ খ্রিস্টাব্দ) ও দ্বিতীয় বৃহত্তম শহর (রাজধানী নাইরোবির পরে), ২০১৯ সালের আদমশুমারি অনুসারে শহরের জনসংখ্যা প্রায় ১২,০৮,৩৩৩ জন। শহরটির মহানগর অঞ্চল দেশের দ্বিতীয় বৃহত্তম মহানগর অঞ্চল, এবং এর জনসংখ্যা ৩৫,২৮,৯৪০ জন।
ভারত মহাসাগরে উপকূলে শহরটি অবস্থান শহরটিকে একটি ঐতিহাসিক বাণিজ্য কেন্দ্রে পরিণত করেছে, এবং কৌশলগত অবস্থানের কারণে, এটি অনেক দেশ দ্বারা নিয়ন্ত্রিত হয়েছে। কেনিয়ার বিদ্যালয়ের ইতিহাসের বইগুলি মোম্বাসার প্রতিষ্ঠাকাল ৯০০ খ্রিস্টাব্দ হিসাবে উল্লেখ করে। এটি সম্ভবত ১২ম শতাব্দীতে একটি সমৃদ্ধ ব্যবসায়ী শহর, যেমনটি আরব ভূগোলবিদ আল-ইদ্রিসি ১১৫১ সালে উল্লেখ করেছেন। মোম্বাসার সবচেয়ে প্রাচীন পাথরের মসজিদ "মনারা" ১৩০০ সালে নির্মিত হয়েছিল। মান্ধ্রী মসজিদ ১৫৭০ সালে নির্মিত হয়, এটির একটি মিনার আছে, যার মধ্যে একটি আঞ্চলিকভাবে নির্দিষ্ট ওজি খিলান রয়েছে।
প্রাক-ঔপনিবেশিক যুগের শেষের দিকে, এটি একটি বৃক্ষরোপণ সমাজের মহানগরী ছিল, যা হাতির দাঁতের ব্যবসার উপর ভিত্তি করে দাস শ্রমের উপর নির্ভরশীল হয়ে ওঠে। গোড়ার দিকের আধুনিক সময়ের মধ্যে, মোম্বাসা জটিল ও সুদূরপ্রসারী ভারত মহাসাগর বাণিজ্যিক নেটওয়ার্কগুলির একটি প্রধান কেন্দ্র ছিল, তখন শহরটির মূল রপ্তানি দ্রব্য ছিল হাতির দাঁত, বাজরা, তিল ও নারকেল।
আজ, মোম্বাসা একটি পর্যটন-ভিত্তিক শহর, যেখানে একটি বড় বন্দর ও একটি আন্তর্জাতিক বিমানবন্দর রয়েছে। পর্যটন বৃদ্ধির প্রচেষ্টায়, মোম্বাসা কাউন্টি গভর্নর হাসান জোহো একটি নির্দেশনা জারি করেছিলেন, যাতে ওল্ড টাউন পুরাতন শহর ও কেন্দ্রীয় ব্যবসায়িক জেলার সমস্ত ভবনকে মিশরীয় নীল ছাঁটের সাথে সাদা রং করা হয় এবং তাদের দেয়াল বা ছাউনি থেকে সমস্ত চিহ্ন নিষিদ্ধ করা হয়।
শহরটি মোম্বাসা দ্বীপে অবস্থিত এবং আশেপাশের প্রধানভূমিতে বিস্তৃত। দ্বীপটি দুটি খাঁড়ি দ্বারা প্রধানভূমি থেকে পৃথক রয়েছে। খাঁড়ি দুটি হল টিডর খাঁড়ি ও কিলিনদিন হারবার। এটি মূলভূমির সঙ্গে উত্তর দিকে নীলালি সেতু, দক্ষিণে লিকোনি ফেরি এবং পশ্চিমে মকুপা কোজওয়ে দ্বারা সংযুক্ত, পাশাপাশি শহরটিতে কেনিয়া-উগান্ডা রেলপথ চালু রয়েছে। শহরের বন্দরটি কেনিয়া ও অভ্যন্তর স্থলবেষ্ঠীত দেশসমূহের সমুদ্র যোগাযোগ গড়ে তোলে। শহরটির বিমান পরিষেবা মূলভূমির উত্তর-পশ্চিমাঞ্চলীয় শহরতলি চানিতে অবস্থিত মোই আন্তর্জাতিক বিমানবন্দর দ্বারা পরিবেশিত হয়।
২০১৯ সালের আদমশুমারি অনুসারে মোম্বাসা শহরের জনসংখ্যা প্রায় ১২,০৮,৩৩৩ জন।
মোম্বাসায় একটি বিশ্বজনীন জনসংখ্যা আছে, যার মধ্যে সোয়াহিলি ও মিজিকেন্দা জাতির মানুষের আধিক্য রয়েছে। শহরটিতে অন্যান্য জাতির মধ্যে কাম্বা, তাইতা ও বান্তুর পাশাপাশি পশ্চিম কেনিয়া থেকে লুও ও লুহিয়া জাতির মানুষের উল্লেখযোগ্য জনসংখ্যা রয়েছে। শহরে প্রধান ধর্ম হিসাবে ইসলাম, খ্রিস্টান ও হিন্দু ধর্ম প্রচলিত হয়েছে। বহু শতাব্দী ধরে অনেক অভিবাসী ও ব্যবসায়ী মোম্বাসায় বসতি স্থাপন করেছেন, বিশেষত মধ্যপ্রাচ্য, সোমালিয়া ও ভারতীয় উপমহাদেশ থেকে, যারা প্রধানত ব্যবসায়ী ও দক্ষ কারিগর হিসেবে এসেছিলেন।
জয়নুল আবেদীন সরকার

জয়নুল আবেদীন সরকার বাংলাদেশের লালমনিরহাট জেলার রাজনীতিবিদ যিনি লালমনিরহাট-১ আসনের সংসদ সদস্য ছিলেন।
জয়নুল আবেদীন সরকার বাংলাদেশের লালমনিরহাট জেলায় জন্মগ্রহণ করেন।
জয়নুল আবেদীন সরকার ১৯৮৬ সালের তৃতীয়, ১৯৮৮ সালের চতুর্থ, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে লালমনিরহাট-১ আসন থেকে সংসদ সদস্য নির্বাচিত হন।
জয়নুল আবেদীন ১৩ ডিসেম্বর ২০১৭ সালে ঢাকার একটি হাসপাতালে চিকিৎসাধীন অবস্থায় মৃত্যুবরণ করেন।
মজিবর রহমান (লালমনিরহাটের রাজনীতিবিদ)

মজিবর রহমান (১৩ অক্টোবর ১৯৪১–৩০ জানুয়ারি ২০১৬) বাংলাদেশের লালমনিরহাট জেলার রাজনীতিবিদ যিনি তৎকালীন রংপুর-৬ ও লালমনিরহাট-২ আসনের আসনের সংসদ সদস্য ছিলেন।
মজিবর রহমান ১৩ অক্টোবর ১৯৪১ সালে লালমনিরহাটের আদিতমারীতে জন্মগ্রহণ করেন।
মজিবর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের মনোনয়ন নিয়ে তৎকালীন রংপুর-৬ আসন থেকে সংসদ সদস্য নির্বাচিত হন।
১৯৮৬ সালের তৃতীয়, ১৯৮৮ সালের চতুর্থ, ১৯৯১ সালের পঞ্চম, ১২ জুন ১৯৯৬ সালের সপ্তম, ২০০১ সালের অষ্টম ও ২০০৮ সালের নবম জাতীয় সংসদ নির্বাচনে জাতীয় পার্টির মনোনয়ন নিয়ে লালমনিরহাট-২ আসন থেকে সংসদ সদস্য নির্বাচিত হন। তিনি পরপর সাতবার সংসদ সদস্য নির্বাচিত হন। নবম জাতীয় সংসদে তিনি ধর্মবিষয়ক সংসদীয় কমিটির চেয়ারম্যান এবং অন্যান্য মেয়াদে শিক্ষা, খাদ্য ও পাট মন্ত্রণালয়বিষয়ক সংসদীয় কমিটির সদস্য ছিলেন। তিনি জাতীয় পার্টির একজন রাজনৈতিক নেতা।
মজিবর রহমান ৩০ জানুয়ারি ২০১৬ তারিখে ঢাকার উত্তরার নিজ বাসায় মৃত্যুবরণ করেন।
করিম উদ্দিন ভরসা

করিম উদ্দিন ভরসা ( - ২৩ জুলাই ২০২২) বাংলাদেশের একজন রাজনীতিবিদ ছিলেন। তিনি রংপুর-১ ও রংপুর-৪ আসনের সংসদ সদস্য ছিলেন।
করিম উদ্দিন ভরসা সালে রংপুর জেলার কাউনিয়া উপজেলায় জন্মগ্রহণ করেন।
তার ২ জন স্ত্রী মোসাৎ সকিনা বেগম ও মোসাৎ সুলতানা রাজিয়া। তার ১৬ সন্তান যথাক্রমে মোঃ সিরাজুল ইসলাম ভরসা, মোঃ শফিকুল ইসলাম ভরসা, মোঃ সাইদুল ইসলাম ভরসা, মোঃ শামসুল ইসলাম ভরসা, মোঃ কবিরুল ইসলাম ভরসা, মোঃ শরিফুল ইসলাম ভরসা, মোঃ কামরুল ইসলাম ভরসা, মোঃ সাইফুল উদ্দিন ভরসা, মোঃ খাইরুল ইসলাম ভরসা, মোঃ মনিরুল ইসলাম ভরসা, মোসাৎ জোৎস্না বেগম, মোসাৎ রোকসানা বেগম, মোসাৎ নাজমা বেগম, মোসাৎ বিলকিস বেগম, মোসাৎ নাসিমা বেগম, মোসাৎ কাউসার জাহান (বিউটি)।
১৯৯১ সালের সেপ্টেম্বরে রংপুর-১ আসন থেকে উপনির্বাচনে জাতীয় পার্টির প্রার্থী হিসেবে সংসদ সদস্য নির্বাচিত হন করিম উদ্দিন ভরসা। এরআগে রংপুর-১ আসনসহ পাঁচটি আসনে নির্বাচিত এরশাদ রংপুর-৩ আসন রেখে বাকিগুলো থেকে পদত্যাগ করার সিদ্ধান্ত নিলে এই উপ-নির্বাচন অনুষ্ঠিত হয়।
করিম উদ্দিন ভরসা সপ্তম ও অষ্টম নির্বাচনে রংপুর-৪ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।
করিম উদ্দিন ভরসা জাতীয় পার্টির প্রেসিডিয়াম সদস্য ও রংপুর জেলা জাতীয় পার্টির সভাপতি হিসেবেও দায়িত্ব পালন করেন।
২০২২ সালের ২৩ জুলাই ঢাকার এভারকেয়ার হাসপাতালে মৃত্যুবরণ করেন। এর কিছুদিন আগে তিনি কোভিড-১৯ এ আক্রান্ত হয়ে হাসপাতালে ভর্তি হন।
পরিতোষ চক্রবর্তী

পরিতোষ চক্রবর্তী (জন্ম: ১৬ ডিসেম্বর ১৯৪৮) বাংলাদেশের একজন রাজনীতিবিদ। তিনি রংপুর-২ আসনের সংসদ সদস্য ছিলেন।
পরিতোষ চক্রবর্তী ১৬ ডিসেম্বর ১৯৪৮ সালে তৎকালীন পূর্ব পাকিস্তানের রংপুর জেলায় জন্মগ্রহণ করেন। তিনি রংপুর কারমাইকেল কলেজ থেকে ইংরেজি বিভাগে অনার্স শেষ করেন এবং পরে রাজশাহী ইউনিভার্সিটি থেকে ইংরেজি বিভাগে মাস্টার্স সম্পন্ন করেন।
পরিতোষ চক্রবর্তী ছাত্র ইউনিয়নের মাধ্যমে রাজনৈতিক জীবন শুরু করেন। আশির দশকে তিনি বাংলাদেশের কমিউনিস্ট পার্টি রাজনীতিতে যুক্ত হন।
জাতীয় পার্টিতে যোগ দিয়ে তিনি পঞ্চম জাতীয় সংসদে হুসেইন মুহাম্মদ এরশাদের ছেড়ে দেয়া রংপুর-২ আসনের ১৯৯১ সালের উপনির্বাচনে সংসদ সদস্য নির্বাচিত হন।
১৯৯৫ সালে খালেদা জিয়ার হাতে ফুল দিয়ে বিএনপিতে যোগ দেন। তিনি বাংলাদেশ জাতীয়তাবাদী দলের রংপুর জেলা সহ-সভাপতি বদরগঞ্জ উপজেলা বিএনপির সভাপতি হিসেবে দায়িত্ব পালন করেন।
তিনি ১২ আগস্ট ২০১৬ তারিখে বাংলাদেশ জাতীয়তাবাদী দল থেকে পদত্যাগ করেন।
শাহ আলম (রংপুরের রাজনীতিবিদ)

মোঃ শাহ আলম বাংলাদেশের একজন রাজনীতিবিদ। তিনি রংপুর-৪ আসনের সংসদ সদস্য ছিলেন।
মোঃ শাহ আলম বাংলাদেশের রংপুর জেলায় জন্মগ্রহণ করেন।
মোঃ শাহ আলম ১৯৮৮ সালের চতুর্থ ও ২৭ ফেব্রুয়ারি ১৯৯১ সালের পঞ্চম জাতীয় সংসদ নির্বাচনে রংপুর-৪ আসন থেকে জাতীয় পার্টির প্রার্থী হিসেবে সংসদ সদস্য নির্বাচিত হন।
মিজানুর রহমান চৌধুরী (রংপুরের রাজনীতিবিদ)

মিজানুর রহমান চৌধুরী বাংলাদেশের রংপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি জাতীয় পাটি এর একজন রাজনৈতিক নেতা।
জনাব মিজানুর রহমান চৌধুরী বাংলাদেশের রংপুর জেলায় জন্মগ্রহণ করেন।
জনাব মিজানুর রহমান চৌধুরী বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে রংপুর থেকে জাতীয় সংসদ নির্বাচন এর নির্বাচনি এলাকা রংপুর -৫ থেকে নির্বাচিত হন।
লতিফুর রহমান (রাজনীতিবিদ)

লতিফুর রহমান বাংলাদেশের চাঁপাইনবাবগঞ্জ জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি জামায়াত ইসলামী বাংলাদেশ এর একজন রাজনৈতিক নেতা।
লতিফুর রহমান বাংলাদেশের চাঁপাইনবাবগঞ্জ জেলায় জন্মগ্রহণ করেন।
লতিফুর রহমান চাঁপাইনবাবগঞ্জ জেলা বাংলাদেশ জামায়াতে ইসলামীর সাবেক নায়েবে আমীর। তিনি ১৯৮৬ সালের তৃতীয় জাতীয় সংসদ নির্বাচনে জামায়াতে ইসলামীর মনোনয়ন নিয়ে চাঁপাইনবাবগঞ্জ-৩ (চাঁপাইনবাবগঞ্জ সদর উপজেলা) আসন থেকে প্রথম সংসদ সদস্য নির্বাচিত হয়েছিলেন। এর পর ১৯৯১ সালের পঞ্চম জাতীয় সংসদ নির্বাচনে জামায়াতে ইসলামীর প্রার্থী হিসেবে একই আসন থেকে দ্বিতীয়বার সংসদ সদস্য নির্বাচিত হয়েছিলেন।
তিনি ১২ জুন ১৯৯৬ সালের সপ্তম জাতীয় নির্বাচনে জামায়াতে ইসলামীর মনোনয়নে, ২০০১ সালের অষ্টম জাতীয় নির্বাচনে স্বতন্ত্র ভাবে ও ২০০৮ সালের নবম জাতীয় নির্বাচনে জামায়াতে ইসলামীর মনোনয়নে অংশ নিয়ে পরাজিত হয়েছিলেন।
হত্যাসহ ৫টি নাশকতার অভিযোগের মামলায় গ্রেপ্তার হয়ে তিনি কারাগারেও গিয়েছেন।
শাহজাহান মিয়া (চাঁপাইনবাবগঞ্জের রাজনীতিবিদ)

<nowiki> </nowiki>শাহজাহান মিয়া হচ্ছেন বাংলাদেশ জাতীয়তাবাদী দলের রাজনীতিবিদ এবং তিনি তৎকালীন রাজশাহী-১ ও চাঁপাইনবাবগঞ্জ-১ আসনের সাবেক সংসদ সদস্য।
শাহজাহান মিয়া ১০ জানুয়ারি ১৯৪৭ সালে শিবগঞ্জ পৌরসভায় জন্মগ্রহণ করেন। তার পিতা ফয়েজ আহমেদ মিঞা ও মাতা নৈবর নেসা। তিনি ১৯৬৪ সালে শিবগঞ্জ মডেল হাই স্কুল থেকে ম্যাট্রিকুলেশন এবং ১৯৬৬ সালে আদিনা ফজলুল হক সরকারি কলেজ থেকে এইচএসসি পাশ করে ১৯৬৯ সালে রাজশাহী বিশ্ববিদ্যালয় থেকে অর্থনীতিতে স্নাতক ও ১৯৭০ সালে স্নাতকোত্তর ডিগ্রী অর্জন করেন।
শাহজাহান মিয়া একজন যুদ্ধাহত মুক্তিযুদ্ধা। তিনি ১৯৭৯ সালের দ্বিতীয় জাতীয় সংসদ নির্বাচনে তৎকালীন রাজশাহী-১ আসন থেকে বাংলাদেশ জাতীয়তাবাদী দলের প্রার্থী হিসাবে প্রথম সংসদ সদস্য নির্বাচিত হন। এর পর তিনি ১৯৯১ সালের পঞ্চম, ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে পরপর পাঁচবার সংসদ সদস্য নির্বাচিত হন।
তিনি চাঁপাইনবাবগঞ্জ জেলা বিএনপির সভাপতি।
তিনি প্রতিমন্ত্রীর মর্যাদায় চাঁপাইনবাবগঞ্জ, লালমনিরহাট ও কুড়িগ্রাম জেলার দায়িত্বপ্রাপ্ত মন্ত্রী হিসেবে দায়িত্ব পালন করেন। এ ছাড়াও তিনি পর্যায়ক্রমে ধর্ম মন্ত্রণালয়, পাট ও বস্ত্র মন্ত্রণালয় ও স্বরাষ্ট্রমন্ত্রণালয়ের সংসদীয় স্থায়ী কমিটির সভাপতির দায়িত্ব হিসেবে পালন করেন।
সৈয়দ মঞ্জুর হোসেন

সৈয়দ মঞ্জুর হোসেন বাংলাদেশের চাঁপাইনবাবগঞ্জ জেলার একজন সাবেক রাজনীতিবিদ বিএনপির প্রতিষ্ঠাকালীন নেতা ও সাবেক প্রতিমন্ত্রী। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদশে জাতীয়তাবাদী দল (বিএনপি) এর একজন রাজনৈতিক নেতা ছিলেন। তবে পরবর্তিতে মৃত্যুর কয়েকদিন পূর্বে এলডিপিতে যোগ দেন।
সৈয়দ মঞ্জুর হোসেন বাংলাদেশের চাঁপাইনবাবগঞ্জ জেলায় জন্মগ্রহণ করেন।
সৈয়দ মঞ্জুর হোসেন বাংলাদেশের সাধারণ নির্বাচন এর মাধ্যমে নির্বাচিত সংসদ সদস্য হিসেবে চাঁপাইনবাবগঞ্জ থেকে জাতীয় সংসদ নির্বাচন এর নির্বাচনি এলাকা চাঁপাইনবাবগঞ্জ-২ থেকে ২০০৮ সালের পূর্ববর্তি প্রতিটি নির্বাচনে নির্বাচিত হন।
আবদুস সাত্তারের মন্ত্রিসভায় তিনি সেচ, বন্যা ও পানি উন্নয়ন উপমন্ত্রী হিসেবে দায়িত্ব পালন করেন।
ইস্টিশন

হুমায়ূন আহমেদের ইস্টিশন উপন্যাসটি ১৯৯৯ সালে প্রথম প্রকাশিত হয়।
নান্দাইল রোড ইস্টিশনের ইস্টিশন মাস্টার আজহার উদ্দিন রেলের কোয়াটারে থাকেন। তার সংসারে থাকে তার বোন এবং বোনের মেয়ে। সেবার আজহার উদ্দিনের বড় ছেলে রঞ্জু পরপর দুবার মেট্রিক পরীক্ষায় ফেল করে। সে আবার পরীক্ষা দিবে বলে ভাবে। অন্যদিকে গল্পের কথক টগর পড়ে ক্লাস সিক্সে। টগরের ফুফাতো বোন কুসুম অতি রূপবতীদের একজন। সে পড়ালেখায়ও ভালো। সে ক্লাস টেনে পড়ে।
নান্দাইল রোড ইস্টিশনের পাসেই মগরা ব্রিজ। বৃষ্টি বেশি হওয়ায় নদীর পানি বেড়ে যায়। ব্রিজ ঠিক রাখার জন্য লোক আসে। ছোট দল তাদের। দলের প্রধান একজন তরুণ ইঞ্জিনিয়ার। তরুণ ইঞ্জিনিয়ার একদিন টগরদের বাড়িতে আসে সেইদিন তরুণ ইঞ্জিনিয়ার কুসুমের সাথে পরিচয় হয় তার। এরপর টগরদের বাড়িতে আসা যাওয়া চলতে থাকে তার। একসময় ক্রেন চালক সহ সকলেই কাজ না করার সিদ্ধান্ত নিয়ে চলে যায় মগরা ব্রিজ থেকে। খাওয়ার  অসুবিধার কারণে ইঞ্জিনিয়ার টগরদের বাড়িতেই থাকা শুরু করে।
একসময় আবার শুরু হয় মগরা ব্রিজের কাজ। এবার সাথে আসে এক চীনা ইঞ্জিনিয়ার। ঘটনার এক পর্যায়ে চীনা ইঞ্জিনিয়ারকে হত্যা করা হয়। ফাঁসির আদেশ হয় তরুণ ইঞ্জিনিয়ার সহ ক্রেন চালক এবং আরও ২ জনের। শেষে কুসুম তার বাবার কাছে থেকে পড়াশুনা করে। রঞ্জু চলে যাইয় নিউজিল্যান্ড এ।
রেনে জুইঅ

রেনে পল জুইঅ ছিলেন একজন ফরাসী শিশুসাহিত্যিক যিনি তার জীবনের অধিকাংশ সময় কাটিয়েছেন ফরাসীশাসিত পশ্চিম আফ্রিকায়। তার উল্লেখযোগ্য সৃষ্টিকর্মের মধ্যে রয়েছে "কেপু দ্য লেপার্ড", "সিরগা দ্য লায়োনেস" এবং "মাস্টার অফ দ্য এলিফ্যান্টস"। ১৯৬৪ সালে তিনি শিশুসাহিত্যে অবদানের জন্য হ্যান্স ক্রিশ্চিয়ান অ্যান্ডারসন পুরস্কার লাভ করেন।
জুইঅ ১৯০০ সালের ২৪শে জানুয়ারি ফ্রান্সের শারঁত-মারিতিম বিভাগের কোরকোরি কমিউনে (পৌরসভা) জন্মগ্রহণ করেন। বিজ্ঞান নিয়ে পড়ালেখা করে পরে সেনেগালে গিয়ে শিক্ষকতা শুরু করেন। পরবর্তীতে আফ্রিকায় তিনি ২০ বছরের বেশি সময় বসবাস করেন। তার অনেক বইয়ের আলমশলাও এই সময় থেকে নেয়া।
তার প্রথম বই "কেপু দ্য লেপার্ড" ১৯৫৫ সালে হ্যামিশ হ্যামিল্টন প্রকাশনী থেকে প্রকাশিত হয়। সংস্করণটি সম্পাদনা করেন এইলিস ডিলন এবং অলংকরণে ছিলেন বার্নার্ড ব্রেট। ১৯৮৫ সালে রকিব হাসান বইটির প্রথম বাংলা অনুবাদ করেন। অনুবাদে বইটির নাম প্রথমে "চিতা" রাখা হলেও পরে "নিশিকন্যা" করা হয়।
জুইঅর "দ্য থ্রি হানড্রেড নাইনটি সেভেনথ হোয়াইট এলিফ্যান্ট" বইটি লুইস ক্যারল শেলফ পরস্কারের জন্য মনোনীত হয়।
প্যাট্রিক গ্র্যান্ডপেরেট জুইঅর দুটি শিশুতোষ বই থেকে দুটি চলচ্চিত্র তৈরি করেন। একটি "সিরগা দ্য লায়োনেস" বই থেকে "ল'এনফ্যান্টে লায়ন" (সিংহশাবক) (১৯৯৩) এবং অন্যটি "লে মেট্রে দেস এলেফ্যান্টস" (হাতির প্রশিক্ষক) (১৯৯৫)।
"ডিজনিল্যান্ড" টিভি সিরিজের জন্য "লিটল ডগ লস্ট" বইটির একটি লাইভ-অ্যাকশন সংস্করণ তৈরি করা হয় যা ১৯৬৩ সালে প্রচারিত হয়।
রবার্ট ভারনে জুইঅর একটি অ্যাডাল্ট উপন্যাস থেকে "ফোর্ট ডে লা সলিচুড"(১৯৪৮) নামে একটি চলচ্চিত্র তৈরি করেন।
জুইঅ ১৯৬৯ সালে প্যারিসে মৃত্যুবরণ করেন।
"কেপু দ্য লেপার্ড"
"দ্য থ্রি হানড্রেড নাইনটি সেভেনথ হোয়াইট এলিফ্যান্ট"
"দ্য ওয়াইল্ড হোয়াইট স্ট্যালিয়ন"
"গ্রিশকা অ্যান্ড দ্য বিয়ার"
"মাস্টার অফ দ্য এলিফ্যান্টস"
"রাইডারস অফ দ্য উইন্ড"
"দ্য উইন্ড অফ চান্স"
"লিটল ডগ লস্ট"
"বেলুন জার্নি"
"দ্য ক্যাসল অফ দ্য ক্রেস্টেড বার্ড"
"ফোডাই অ্যান্ড দ্য লেপার্ডম্যান"
"টেলস অফ ম্যাজিক"
"প্যাসকেল অ্যান্ড দ্য লায়োনেস"
মোজাহার হোসেন

মোজাহার হুসেন ( - ৩ অক্টোবর ২০১৬) বাংলাদেশের পঞ্চগড় জেলার রাজনীতিবিদ যিনি পঞ্চগড়-২ আসনের সংসদ সদস্য ছিলেন।
মোজাহার হোসেন সালে পঞ্চগড়ের বোদার চন্দনবাড়ির প্রধানপাড়া গ্রামে জন্মগ্রহণ করেন। তার স্ত্রী নাদিরা হোসেন। একমাত্র ছেলে মাহমুদ হাসান সুমন অস্ট্রেলিয়া প্রবাসী। দুই মেয়ের মধ্যে বড় মেয়ে মুন্না আমেরিকা প্রবাসী ও ছোট মেয়ে গৌরি কানাডা প্রবাসী।
মোজাহার হোসেন পঞ্চগড় জেলা বিএনপির সভাপতি ছিলেন। তিনি ১৯৯১ সালের পঞ্চম জাতীয় সংসদ নির্বাচনে বাংলাদেশের কমিউনিস্ট পার্টির (সিপিবি) প্রার্থী হিসেবে পঞ্চগড়-২ আসন থেকে সংসদ সদস্য নির্বাচিত হন। তিনি ১৯৯৩ সালে বিএনপিতে যোগদান করে ১৫ ফেব্রুয়ারি ১৯৯৬ সালের ষষ্ঠ, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে পঞ্চগড়-২ আসন থেকে সংসদ সদস্য নির্বাচিত হন।
৩ অক্টোবর ২০১৬ সালে ক্যানসারে আক্রান্ত হয়ে ঢাকার মোহাম্মদপুরের সেন্ট্রাল ইন্টারন্যাশনাল হাসপাতালে চিকিৎসাধীন অবস্থায় মৃত্যুবরণ করেন।
ঝালকাঠি সরকারি কলেজ

ঝালকাঠি সরকারি কলেজ ঝালকাঠি জেলা বাংলাদেশের একটি সরকারি কলেজ । এই কলেজটি "ঝালকাঠি কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ সেই সাথে রয়েছে ছাত্রাবাস ও ছত্রীনিবাস]। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
১৯৬৪ সালের ১লা জুলাই ঝালকাঠি শহরের ডাঃ এ জামানের অনুপ্রেরণ্য় সুগন্ধা নদীর তীরে পুরাতন একটি ভবনে ঝালকাঠি কলেজ নামে একটি প্রতিষ্ঠা করেন। পরবর্তীতে নদী ভাঙ্গনের ফলে কলেজ ক্যাম্পাসের অধিকাংশ নদীগর্ভে বিলীন হয়ে যায়। ১৯৮০ ইং সালে বর্তমান স্থানে ১৩.৯২ একর জমি অধিগ্রহণের মাধ্যমে কলেজটি নতুন ভাবে প্রতিষ্ঠিত হয়। ১৯৮১ সালের ১লা মার্চ কলেজটি জাতীয়করণ করা হয় এবং পর্যায় ক্রমে কলেজটি বর্তমান অবস্থায় উপনীত হয়।
ঝালকাঠি সরকারি কলেজটি ১৯৬৪ সনে প্রতিষ্ঠত হয় এবং ১৯৮০ সনে কলেজটি জাতীয়করণ করা হয়। অত্র জেলায় এইটাই একমাত্র সহশিক্ষা সরকারি কলেজ। ঝালকাঠি জনবহুল জেলা শহর। ৫০ বৎসরের এই পুরাতন এবং খ্যাতি সম্পন্ন কলেজটিতে উচ্চ মাধ্যমিক শ্রেনী হইতে স্নাতক সম্মান পর্যন্ত চালু আছে। কলেজটিতে মানসম্মত শিক্ষক মন্ডলী দ্বারা শিক্ষা পরিচালনা করা হয়। কলেজটিতে ১০০ সিট বিশিষ্ট ১টি ছাত্রাবাস রয়েছে ।
উচ্চ মাধ্যমিক শ্রেণী
ডিগ্রী শ্রেণী 
সম্মান শ্রেণী 
বরিশাল-খুলনা মহাসড়কের পাশে কলেজ মোড়ে অবস্থিত। ঝালকাঠি প্রধান বাস স্টাণ্ড থেকে ২০-২৫ টাকা রিক্সা ভাড়া দিয়ে আসা যায় আথবা পায়ে হেঁটে ১৫-২০ মিনিটে আসা যায়।
গোলাম হোসেন

গোলাম হোসেন দুলাল বাংলাদেশের কুড়িগ্রাম জেলার রাজনীতিবিদ ও কুড়িগ্রাম-৪ আসনের সাবেক সংসদ সদস্য।
গোলাম হোসেন কুড়িগ্রাম জেলায় জন্মগ্রহণ করেন।
মো. গোলাম হোসেন জাতীয় পার্টির একজন নেতা। ১৯৭৯ সালের দ্বিতীয় জাতীয় সংসদ নির্বাচনে তিনি তৎকালীন রংপুর-১৭ আসন থেকে বাংলাদেশ জাতীয়তাবাদী দলের প্রার্থী হিসেবে অংশ নিয়ে পরাজিত হন। ১৯৯১ সালে তিনি জাতীয় পার্টিতে যোগদিয়ে পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে কুড়িগ্রাম-৪ আসন থেকে সংসদ সদস্য নির্বাচিত হন।
আমজাদ হোসেন তালুকদার

জনাব মোঃ আমজাদ হোসেন তালুকদার বাংলাদেশের একজন রাজনীতিবিদ। তিনি কুড়িগ্রাম-৩ আসনের সংসদ সদস্য ছিলেন।
আমজাদ হোসেন তালুকদার বাংলাদেশের কুড়িগ্রাম জেলায় জন্মগ্রহণ করেন।
আমজাদ হোসেন তালুকদার ২৭ ফেব্রুয়ারি ১৯৯১ সালে পঞ্চম জাতীয় সংসদ নির্বাচনে কুড়িগ্রাম-৩ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। তিনি কুড়িগ্রাম জেলা আওয়ামীলীগের উপদেষ্টা মন্ডলীর সদস্য।
সহিদুল ইসলাম

আ.খ.ম. সহিদুল ইসলাম ওরফে বাচ্চু বাংলাদেশের কুড়িগ্রাম জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি জাতীয় পার্টি’র একজন রাজনৈতিক নেতা।
আ.খ.ম.সহিদুল ইসলাম (বাচ্চু) বাংলাদেশের কুড়িগ্রাম জেলায় জন্মগ্রহণ করেন।
আ.খ.ম.সহিদুল ইসলাম (বাচ্চু) বাংলাদেশের সাধারণ নির্বাচন ১৯৮৬ সালের তৃতীয়, ১৯৮৮ সালের চতুর্থ ও ১৯৯১ সালের পঞ্চম জাতীয় সংসদ নির্বাচনে জাতীয় পার্টির মননয়ন নিয়ে সংসদ সদস্য নির্বাচিত হয়েছিলেন।
হাফিজুর রহমান প্রামাণিক

হাফিজুর রহমান প্রামাণিক বাংলাদেশের গাইবান্ধা জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি জাতীয় পার্টি ’র একজন রাজনৈতিক নেতা।
হাফিজুর রহমান বাংলাদেশের গাইবান্ধা জেলায় জন্মগ্রহণ করেন।
হাফিজুর রহমান বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে গাইবান্ধা থেকে জাতীয় সংসদ নির্বাচন এর নির্বাচনি এলাকা গাইবান্ধা-১ থেকে নির্বাচিত হন। এর আগেও তিনি ১৯৮৬ সালের নির্বাচনে একই আসন থেকে বিজয়ী হন।
ফজলে রাব্বি চৌধুরী

ফজলে রাব্বি চৌধুরী (১ জানুয়ারি ১৯৩৪–১৯ ডিসেম্বর ২০১৮) বাংলাদেশের গাইবান্ধা জেলার রাজনীতিবিদ যিনি গাইবান্ধা-৩ আসনের সংসদ সদস্য ছিলেন। তিনি জাতীয় পার্টির চেয়ারম্যান হিসেবে দায়িত্ব পালন করে ছিলেন।
ফজলে রাব্বি চৌধুরী ১ জানুয়ারি ১৯৩৪ সালে বাংলাদেশের গাইবান্ধা জেলায় জন্মগ্রহণ করেন। তার গ্রামের বাড়ি পলাশবাড়ী থানার হরিনাথপুর ইউনিয়নের তালুকজামিরা গ্রামে।
ফজলে রাব্বী চৌধুরী জাতীয় পার্টির প্রার্থী হিসেবে গাইবান্ধা-৩ আসন থেকে ১৯৮৬, ১৯৮৮, ১৯৯১, ১২ জুন ১৯৯৬, ২০০১ ও ২০০৮ সালের জাতীয় সংসদ নির্বাচনে সংসদ সদস্য নির্বাচিত হন। সাবেক প্রধানমন্ত্রী কাজী জাফর আহমেদ এর মৃত্যুর পর থেকে মৃত্যুর আগ পর্যন্ত তিনি জাতীয় পার্টি (কাজী জাফর) এর ভারপ্রাপ্ত চেয়ারম্যান হিসেবে দায়িত্বরত ছিলেন। একাদশ জাতীয় সংসদ নির্বাচনে তিনি জাতীয় ঐক্যফ্রন্টের প্রার্থী ছিলেন।
ফজলে রাব্বী চৌধুরী ১৯ ডিসেম্বর ২০১৮ সালে দিনগত রাত ২ টা ২০ মিনিটে হৃদরোগে আক্রান্ত হয়ে ঢাকার একটি বেসরকারি হাসপাতালে মৃত্যুবরণ করেন।
লুৎফর রহমান চৌধুরী

লুৎফর রহমান চৌধুরী বাংলাদেশের গাইবান্ধা জেলার রাজনীতিবিদ যিনি গাইবান্ধা-৪ আসনের সংসদ সদস্য ছিলেন। বর্তমানে তিনি আনোয়ার হোসেন মঞ্জুর নেতৃত্বাধীন জাতীয় পার্টি-জেপির নেতা।
জনাব লুৎফর রহমান চৌঃ বাংলাদেশের গাইবান্ধা জেলায় জন্মগ্রহণ করেন।
লুৎফর রহমান চৌধুরী ৭ মে ১৯৮৬ সালের তৃতীয় জাতীয় সংসদ নির্বাচনে জাতীয় পার্টির প্রার্থী হিসেবে গাইবান্ধা-৪ আসন থেকে সংসদ সদস্য নির্বাচিত হন। ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে জাতীয় পার্টির প্রার্থী হিসেবে তিনি গাইবান্ধা-৪ আসন থেকে সংসদ সদস্য নির্বাচিত হন।
তিনি আনোয়ার হোসেন মঞ্জুর নেতৃত্বাধীন জাতীয় পার্টি-জেপিতে যোগ দেন।
খাদেমুল ইসলাম

খাদেমুল ইসলাম (১ জানুয়ারি ১৯৩৮ -১৭ ডিসেম্বর ১৯৯৭) বাংলাদেশের ঠাকুরগাঁও জেলার একজন রাজনীতিবিদ। তিনি ১৯৮৬, ১৯৯১ ও জুন ১৯৯৬ সালে ঠাকুরগাঁও-১ আসন হতে তিনবার সংসদ সদস্য নির্বাচিত হন। তিনি মুক্তিযুদ্ধা ও ঠাকুরগাঁও জেলা আওয়ামীলীগের সাবেক সভাপতি।
মোঃ খাদেমুল ইসলাম ১ জানুয়ারি ১৯৩৮ সালে ঠাকুরগাঁও জেলার সদর উপজেলায় জন্মগ্রহণ করেন।
খাদেমুল ইসলাম মুক্তিযুদ্ধের ও ঠাকুরগাঁও জেলা আওয়ামীলীগের সাবেক সভাপতি। তিনি ১৯৮৬, ১৯৯১ ও জুন ১৯৯৬ সালে ঠাকুরগাঁও সদর উপজেলার ঠাকুরগাঁও-১ আসন হতে তিনবার সংসদ সদস্য নির্বাচিত হন।
খাদেমুল ১৭ ডিসেম্বর ১৯৯৬ সালে মৃত্যুবরণ করেন।
মোখলেসুর রহমান (ঠাকুরগাঁওয়ের রাজনীতিবিদ)

মোঃ মোখলেসুর রহমান (জন্ম: ১ জানুয়ারি ১৯৩৫) বাংলাদেশের একজন রাজনীতিবিদ। তিনি ঠাকুরগাঁও-৩ আসনের সংসদ সদস্য ছিলেন।
মোখলেসুর রহমান ১ জানুয়ারি ১৯৩৫ সালে বাংলাদেশের ঠাকুরগাঁও জেলায় জন্মগ্রহণ করেন।
মোখলেসুর রহমান ২৭ ফেব্রুয়ারি ১৯৯১ সালের পঞ্চম জাতীয় সংসদ নির্বাচনে ঠাকুরগাঁও-৩ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন।
আজিজুর রহমান চৌধুরী

অধ্যক্ষ মাওলানা আজিজুর রহমান চৌধুরী (১৯৪৬ -৩০ মে ২০১১) বাংলাদেশের দিনাজপুর জেলায় জন্মগ্রহণকারী একজন রাজনীতিবিদ ও ইসলামী ব্যক্তিত্ব ছিলেন। তিনি দু’বার বাংলাদেশের জাতীয় সংসদের সদস্য হিসেবে নির্বাচিত হন। ১৯৯১ সালে পঞ্চম জাতীয় সংসদ নির্বাচনে ও ২০০১ সালে অষ্টম জাতীয় সংসদ নির্বাচনে দিনাজপুর-৬ আসন থেকে বিজয়ী হন। তিনি বাংলাদেশ জামায়াতে ইসলামীর রাজনীতিবিদ ছিলেন।
আজিজুর রহমান চৌধুরী ১৯৪৬ সালে বাংলাদেশের দিনাজপুর জেলার বিরামপুর উপজেলার প্রফেসরপাড়ায় জন্মগ্রহণ করেন। তিনি দীর্ঘদিন বিজুল দারুল হুদা কামিল স্নাতকোত্তর মাদরাসার অধ্যক্ষ ছিলেন।
আজিজুর রহমান চৌধুরী ১৯৯১ সালে দিনাজপুর-৬ (বিরামপুর, নবাবগঞ্জ, ঘোড়াঘাট ও হাকিমপুর উপজেলা) আসন থেকে প্রথম জাতীয় সংসদ সদস্য নির্বাচিত হন। ১৯৯৬ সালের জুন মাসে অনুষ্ঠিত ৭ম জাতীয় সংসদ নির্বাচনে তিনি আওয়ামী লীগের মোস্তাফিজুর রহমান ফিজুর নিকট পরাজিত হন। ২০০১ সালে তিনি চার দলীয় জোটের প্রার্থী হয়ে পুনরায় সংসদ সদস্য নির্বাচিত হন।
অধ্যক্ষ মাওলানা আজিজুর রহমান চৌধুরী ক্যান্সার, জন্ডিস ও পিত্তথলীতে সমস্যাসহ অন্যান্য রোগে আক্রান্ত হয়ে ঢাকার ইসলামী ব্যাংক সেন্ট্রাল হাসপাতালসহ বিভিন্ন স্থানে চিকিৎসা নেন। অসুস্থ অবস্থায় বিরামপুরের নিজ বাসভবনে ২০১১ সালের ৩০ মে মৃত্যুবরণ করেন। তার কর্মস্থল বিজুল দারুল হুদা কামিল স্নাতকোত্তর মাদরাসা প্রাঙ্গণে জানাযা শেষে বিরামপুর শহরের নিকটবর্তী বিজুল গ্রামে পারিবারিক গোরস্থানে তাকে দাফন করা হয়।
কর্মসহায়ক গবেষণা

কর্মসহায়ক গবেষণা এমন এক ধরনের গবেষণা যা তাৎক্ষণিকভাবে সমস্যার সমাধানের লক্ষ্যে কাজ করে। পাশাপাশি এটি সমস্যা সমাধানের এমন এক প্রতিফলনমূলক প্রক্রিয়া যা একজন ব্যক্তি অন্যদের সাথে বা দলে কাজের মাধ্যমে তাদের নির্দিষ্ট বিষয়সমূহের উন্নয়ন ও সমস্যা সমাধানের ক্ষেত্রে ব্যবহার করে। দুই ধরনের কর্মসহায়ক গবেষণা রয়েছে: অংশগ্রহণমূলক কর্মসহায়ক গবেষণা ও ব্যবহারিক কর্মসহায়ক গবেষণা। Denscombe (2010, p. 6)-এর মতে, কর্মসহায়ক গবেষণার কৌশল মূলত নির্দিষ্ট সমস্যা সমাধানের লক্ষ্যে এবং ব্যক্তির পেশাদারিত্বের ক্ষেত্র সর্বোৎকৃষ্ট চর্চার জন্য গাইডলাইন হিসেবে কাজ করে।
কর্মউপযোগী গবেষণা এমন একটি মিথস্ক্রিয়াভিত্তিক অনুসন্ধান প্রক্রিয়া যেখানে সমস্যা সমাধানের কার্যক্রম পরিচালিত হয় উপাত্ত-ভিত্তিক যৌথ গবেষণা বা পরিপ্রেক্ষিতের ওপর ভিত্তি করে। এটি মূলত চলমান কার্যকারণের ভিত্তিতে ব্যক্তির এবং প্রতিষ্ঠানগত পরিবর্তনের ভবিষ্যৎ পূর্বানুমানকে উপলব্ধি করতে সহায়তা করে (Reason & Bradbury, 2002)। কর্মউপযোগী গবেষণা প্রক্রিয়া শুরুর ছয় দশক পর অনেক ধরনের পদ্ধতি এতে আত্তীকৃত হয়েছে যেখানে গবেষণা ও কাজের প্রতিফলনের মধ্যকার ভারসাম্যের মধ্যে সাযুজ্য আনতে সহায়ক ভূমিকা পালন করেছে।
ক্রিস আরগ্রিস-এর কর্মোপযোগী বিজ্ঞানের ধারণাটি শুরু হয় কীভাবে মানুষ বিভিন্ন কঠিন পরিস্থিতিতে তাদের প্রতিক্রিয়া দেখায় এর ওপর ভিত্তি করে। মানবিক গঠনের প্রতিক্রিয়া নির্ভর করে বেশ কিছু পরম্পরার ওপর যা কিছু পরিবেশগত চলকের ভিত্তিতে পরিচালিত হয়ে থাকে। How those governing variables are treated in designing actions are the key differences between single-loop learning and double-loop learning. When actions are designed to achieve the intended consequences and to suppress conflict about the governing variables, a single-loop learning cycle usually ensues.
এমআইটির সাবেক অধ্যাপক কার্ট লিউইন ১৯৪৪ সালে সর্বপ্রথম কর্মসহায়ক গবেষণা শব্দটি ব্যবহার করেন। ১৯৪৬ সালে তার লেখা "Action Research and Minority Problems" বা "কর্মসহায়ক গবেষণা ও সংখ্যালঘু সমস্যা" প্রবন্ধে তিনি কর্মসহায়ক গবেষণাকে সামাজিক কর্মের বিভিন্ন ধরনের অবস্থা ও প্রভাবের তুলনামূলক গবেষণা ও গবেষণার মাধ্যমে সামাজিক সমাধানের পদ্ধতি হিসেবে বর্ণনা করেন যা সর্পিলাকার ধাপ ব্যবহারের মাধ্যমে পরিকল্পনা, কর্ম ও তথ্য-খোঁজার সম্মিলিত চক্র হিসেবে কাজ করে যার মাধ্যমে কোনো সমস্যার সমাধান খোঁজা হয়।
খারওয়ার জেলা

খারওয়ার জেলা () আফগানিস্তানের লগার প্রদেশের একটি জেলা। এটি চারখ জেলার একটি অংশ হিসেবে গঠন করা হয়েছিল। জেলাটি খারওয়ার নামক একটি গ্রাম এর নামানুসারে খারওয়ার নামকরণ করা হয়, যা কাবুল থেকে প্রায় ৫৬ মাইল (৯৬ কিলোমিটার) দক্ষিণে এবং গজনি থেকে প্রায় ৪০ কিলোমিটার উত্তর-পূর্বে অবস্থিত। ২০০৮ সালের জুলাই-এ একটি জোটের হেলিকপ্টারের মাধ্যমে কিছু মানুষকে গুলি করে হত্যা করা হয়, এ বিষয়ে একজন আমেরিকান কর্মকর্তা বিবৃতিতে জানান যে, তিনি এই অঞ্চলে ক্রমবর্ধমান সহিংসতার বিষয়ে ভীষণ উদ্বিগ্ন ছিলেন।
সামান্থা রুথ প্রভু অভিনীত চলচ্চিত্রের তালিকা

সামান্থা রুথ প্রভু একজন ভারতীয় অভিনেত্রী এবং মডেল যিনি মূলত তেলুগু ও তামিল চলচ্চিত্রে কাজ করেন। ২০১০ সালে গৌতম মেননের রোমান্টিক তেলুগু চলচ্চিত্র ইয়ে মায়া চেসাভেতে অভিনয়ের মাধ্যমে তেলুগু চলচ্চিত্রে অভিষেক করেন এবং এটি ছিল একযোগে-চিত্রগ্রহণ করা তামিল চলচ্চিত্র ভিন্নাইতান্ডি ভারুভায়া-এর তেলুগু সংস্করণ। তিনি সাবেক শ্রেষ্ঠ নারী চরিত্রে আত্মপ্রকাশের জন্য ফিল্মফেয়ার পুরস্কার - দক্ষিণ এবং একটি নন্দী পুরস্কার বিজয়ী। সামান্থা পরবর্তীতে ২০১২ সালের নিথেন এন পোভসন্তাম এবং ইগা চলচ্চিত্রে অভিনয়ের জন্য শ্রেষ্ঠ অভিনেত্রী হিসাবে শ্রেষ্ঠ তামিল অভিনেত্রীর এবং শ্রেষ্ঠ তেলুগু অভিনেত্রীর ফিল্মফেয়ার পুরস্কার উভয় জিতেছে। তারপর থেকে, তিনি প্রাথমিকভাবে নায়ক-কেন্দ্রিক তেলুগু চলচ্চিত্র ডোকুডু (২০১১), ইয়েতো ভেল্লিপোয়িন্ধি মানাসু (২০১২), সীথাম্মা ভাকিতলো সিরিমাল্লে চেত্তু (২০১২) এবং আত্তারিন্তিকি দারেদি (২০১৩) এবং তামিল চলচ্চিত্র কাথথিতে (২০১৪) নেতৃস্থানীয় মহিলা চরিত্রের ভূমিকা প্রদর্শিত করতে বেছে নিয়েছে। থেরি এবং ২৪ (উভয় ২০১৬) চলচ্চিত্রে অভিনয়ের জন্য শ্রেষ্ঠ তামিল অভিনেত্রীর জন্য ফিল্মফেয়ার পুরস্কারের মনোনয়ন পান। তেলুগু আ আ... (২০১৬) চলচ্চিত্রে কাজের জন্য তিনি চতুর্থ ফিল্মফেয়ার পুরস্কার জিতেছেন।
গ্যালিলিও থার্মোমিটার

একটি গ্যালিলিও থার্মোমিটার (বা গ্যালিলির থার্মোমিটার) একটি থার্মোমিটার
এটা নামকরণ করা হয়, গ্যালিলিও গ্যালিলি , কারণ তার আবিষ্কার করা নীতি ব্যবহার করে এই থার্মোমিটারটি তৈরি করা হয়েছে।
বর্তমানে যে যন্ত্রটিকে গ্যালিলিও থার্মোমিটার বলা হয় তা আধুনিক যুগে ন্যাচারাল হিস্ট্রি মিউজিয়াম কর্তৃক সংগৃহীত হয়েছিল যা বিক্রি শুরু হয় ১৯৯০সালে। 
এই গালীলের থার্মোমিটার এর নীতির উপর কাজ করে প্লবতা. প্লবতা কিনা তা নির্ধারণ করে বস্তু ভাসা বা বেসিনে মধ্যে একটি তরল, এবং জন্য দায়ী করা হয় যে এমনকি নৌকা তৈরি ইস্পাত ভাসা পানি (যখন একটি কঠিন বার, ইস্পাত কুন্ড).
হিজলা সরকারি কলেজ

সরকারি হিজলা কলেজ বাংলাদেশের বরিশালে হিজলায় অবস্থিত একটি সরকারি কলেজ । এই কলেজটি "হিজলা কলেজ" নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
এটি 1984 সালে তৎকালীন ইউএনও শেখ মোজেহের উদ্দিন এবং স্থানীয় গণ্যমান্য ব্যক্তিদের সার্বিক সহায়তায় প্রতিষ্ঠিত হয়েছিল। বর্তমানে ছাত্র-ছাত্রীর সংখ্যা প্রায় দুই হাজার তিনশত। এর আয়তন ৪ একর।
হিজলা উপজেলা চত্বর থেকে মাত্র ০৫ মিনিটের মধ্যে অত্র কলেজে যাওয়া যায়। কলেজটি হিজলা উপজেলার খুন্নাগেবিন্দপুর মৌজায় অবস্থিত।
আঁখি খাতুন

আঁখি খাতুন একজন বাংলাদেশের মহিলা ফুটবল ডিফেন্ডার, যিনি বসুন্ধরা কিংস মহিলা দলে এবং বাংলাদেশ মহিলা জাতীয় ফুটবল দলের হয়ে সেন্টার-ব্যাক হিসাবে খেলেন। পূর্বে, তিনি বাংলাদেশ জাতীয় আন্ডার - ১৫ ফুটবল দলের জন্য খেলছেন।
আঁখি খাতুন ২০১৭ সাফ অনূর্ধ্ব-১৫ মহিলা চ্যাম্পিয়নশিপের দলে সদস্য নির্বাচিত হয়েছিলেন। ভুটানের বিপক্ষে ৩-০ ব্যবধানে তিনি দুটি গোল করেন এবং টুর্নামেন্ট জুড়ে অসাধারণ অবদানের জন্য সেরা খেলোয়াড় নির্বাচিত করা হয়েছিল।
আমিনুল ইসলাম (রাজনীতিবিদ)

মোঃ আমিনুল ইসলাম বাংলাদেশের একজন রাজনীতিবিদ। তিনি দিনাজপুর-১ আসনের সংসদ সদস্য ছিলেন।
আমিনুল ইসলাম বাংলাদেশের দিনাজপুর জেলার বীরগঞ্জ উপজেলার সুজালপুর ইউনিয়নের শীতলাই গ্রামে জন্মগ্রহণ করেন।
আমিনুল ইসলাম দিনাজপুর জেলা শাখা আওয়ামীলীগের উপদেষ্টা মন্ডলীর সদস্য।
১৯৯০ সালে তিনি বীরগঞ্জ উপজেলা পরিষদ চেয়ারম্যান নির্বাচিত হন।
১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামীলীগের প্রার্থী হিসেবে সংসদ সদস্য নির্বাচিত হন।
তিনি ১৯৯১সাল থেকে ২০০৩ পর্যন্ত ১২বছর সভাপতি বীরগঞ্জ উপজেলা আওয়ামীলীগের সভাপতি হিসেবে দায়িত্ব পালন করেন।
উপজেলা পরিষদ চেয়ারম্যান হিসেবে তিনি ২০১৪ সালে দ্বিতীয় বার এবং ২০১৯ সালে তৃতীয় বার বীরগঞ্জ উপজেলা পরিষদ চেয়ারম্যান নির্বাচিত হন।
সতীশ চন্দ্র রায়

সতীশ চন্দ্র রায় বাংলাদেশের দিনাজপুর জেলার রাজনীতিবিদ, মুক্তিযুদ্ধের সংগঠক ও সাবেক প্রতিমন্ত্রী যিনি তৎকালীন দিনাজপুর-৭ ও দিনাজপুর-২ আসনের সংসদ সদস্য ছিলেন।
সতীশ চন্দ্র রায় বাংলাদেশের দিনাজপুর জেলায় জন্মগ্রহণ করেন।
সতীশ চন্দ্র রায় বাংলাদেশ আওয়ামী লীগের কেন্দ্রীয় কমিটির সাবেক প্রেসিডিয়াম সদস্য ও বর্তমানে আওয়ামী লীগের কেন্দ্রীয় কমিটির উপদেষ্টা মন্ডলীর সদস্য।
তিনি ১৯৭৯ সালের দ্বিতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন দিনাজপুর-৭ আসন থেকে সংসদ সদস্য নির্বাচিত হন। ১৯৮৬ সালের তৃতীয়, ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনেও তিনি বাংলাদেশ আওয়ামী লীগের প্রার্থী হিসেবে দিনাজপুর-২ আসন থেকে সংসদ সদস্য নির্বাচিত হন।
শেখ হাসিনার প্রথম মন্ত্রিসভায় তিনি প্রথমে মৎস্য ও প্রাণিসম্পদ প্রতিমন্ত্রী এবং পরে প্রাথমিক ও গণশিক্ষা প্রতিমন্ত্রী হিসেবে দায়িত্ব পালন করেন।
মিজানুর রহমান মানু

মিজানুর রহমান মানু বাংলাদেশের দিনাজপুর জেলার রাজনীতিবিদ যিনি দিনাজপুর-৪ আসনের সংসদ সদস্য ছিলেন।
মিজানুর রহমান মিনু বাংলাদেশের দিনাজপুর জেলায় জন্মগ্রহণ করেন।
মিজানুর রহমান মিনু ১৯৮৬ সালের তৃতীয় জাতীয় সংসদ নির্বাচনে বাংলাদেশের ওয়ার্কার্স পার্টির প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হন। এর পর বাংলাদেশ আওয়ামী লীগে যোগদিয়ে ১৯৯১ সালের পঞ্চম ও ১২ জুন ১৯৯৬ সালের সপ্তম জাতীয় সংসদ নির্বাচনে আওয়ামী লীগের প্রার্থী হিসেবে দিনাজপুর-৪ আসন থেকে সংসদ সদস্য নির্বাচিত হন।
তাফিজুর রহমান

এ্যাডভোকেট মোঃ মো¯তাফিজুর রহমান বাংলাদেশের দিনাজপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদেশ আওয়ামীলীগ এর একজন রাজনৈতিক নেতা।
এ্যাডভোকেট মোঃ মো¯তাফিজুর রহমান বাংলাদেশের দিনাজপুর জেলায় জন্মগ্রহণ করেন।
এ্যাডভোকেট মোঃ মো¯তাফিজুর রহমান বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে দিনাজপুর থেকে জাতীয় সংসদ নির্বাচন এর নির্বাচনি এলাকা দিনাজপুর-৫ থেকে নির্বাচিত হন।
আজহারুল ইসলাম

মোঃ আজহারুল ইসলাম ("English": Md. Azaharul Islam) (১৯৪৪ - ১৯৯৬) ছিলেন বাংলাদেশের নীলফামারী জেলার একজন রাজনীতিবিদ। ১৯৭০ সালের মুক্তিযুদ্ধে তিনি ছিলেন কিশোরগঞ্জের যুবনেতা। ১৯৯০ সালের স্বৈরাচার বিরোধী আন্দোলনে তিনি গুরুত্বপূর্ণ ভূমিকা রাখেন। পঞ্চম জাতীয় সংসদে বাংলাদেশ আওয়ামী লীগের সংসদ সদস্য হিসেবে নির্বাচিত হন।
আজহারুল ইসলাম ১৯৪৪ সালে বাংলাদেশের নীলফামারী জেলার কিশোরগঞ্জ উপজেলার ১ নং বড়ভিটা ইউনিয়নে জন্মগ্রহণ করেন।।তাঁর পিতার নাম মরহুম মোঃ মফেল উদ্দীন সরকার এবং মাতার নাম আহাতুন নেসা। তিনি বড়ভিটা হাই স্কুল থেকে মাধ্যমিক পাশ করে নীলফামারী কলেজ থেকে উচ্চ মাধ্যমিক এবং স্নাতক সম্পন্ন করেন। বড়ভিটা হাইস্কুলে শিক্ষকতার মাধ্যমে কর্মজীবন শুরু করেন।
আজহারুল ইসলাম নীলফামারী কলেজে পড়ার সময় ছাত্রলীগের রাজনীতিতে যুক্ত হন এবং বঙ্গবন্ধুর ছয় দফার পক্ষে প্রচার শুরু করেন। ১৯৭০ সালের পাকিস্তান সাধারণ নির্বাচনে আওয়ামী লীগের পক্ষে ২৬ বছর বয়সে পূর্ব পাকিস্তান প্রাদেশিক পরিষদের সংসদ সদস্য (এমপিএ) নির্বাচিত হন।
১৯৭১ সালে বাংলাদেশের স্বাধীনতা যুদ্ধে কিশোরগঞ্জ উপজেলার মুক্তিযুদ্ধের সংগঠক হিসেবে ভূমিকা রাখেন।তিনি হলদিবাড়ি যুব শিবিরের প্রধান ছিলেন।পঁচাত্তর সালে বঙ্গবন্ধু হত্যাকাণ্ডের কিছুদিন পর তাঁকেও গ্রেফতার করা হয়,সেসময় তিনি জাতীয় চার নেতার সাথে কারাগারে ছিলেন।
আজহারুল ইসলাম ১৯৯১ সালে পঞ্চম জাতীয় সংসদ নির্বাচনে নীলফামারী-৩ (জলঢাকা -কিশোরগঞ্জ) থেকে সংসদ সদস্য নির্বাচিত হন। ১৯৯১ সাল থেকে ১৯৯৬ সাল পর্যন্ত জাতীয় সংসদ সদস্য হিসেবে দায়িত্ব পালন করেন। ১৯৯৬ সালের নির্বাচনে তিনি পরাজিত হন।
১৯৯৬ সালের ৪ই ডিসেম্বর হৃদযন্ত্রের ক্রিয়া বন্ধ হয়ে ঢাকায় হলি ফ্যামিলি হাসপাতালে মৃত্যুবরণ করেন। নীলফামারী জেলার বড়ভিটা গ্রামে তাকে সমাধিস্থ করা হয়।তিনি মৃত্যুকালে ৫ মেয়ে ও ২ পূত্র সন্তান রেখে যান।
৩. https://songramernotebook.com/archives/100412। songramernotebook.com
প্যাসকেলের ত্রিভুজ

দ্বিপদী বিস্তৃতে, প্যাসকেলের ত্রিভুজ-এর গুরুত্ব অপরিসীম। দ্বিপদী উপপাদ্য, ২ এর ঘাত যোগফলের অনুক্রম সহ বিভিন্ন গাণিতিক ধারার অভিব্যক্তি প্রকাশে সহায়তা করে। ফ্রান্স-এর গণিতবিদ, ব্লেইজ প্যাসকেল(Blaise Pascal)-দ্বিপদী বিস্তৃতির সহগ নির্নয়ের জন্য এই কৌশল সর্বপ্রথম ব্যবহার করেন। তাই তার নাম অনুসারে এই ধারার নামকরণ করা হয়েছে প্যাসকেলের ত্রিভুজ।
সামসুদ্দোহা

মোঃ সামছুদ্দোহা বাংলাদেশের নীলফামারী জেলার রাজনীতিবিদ ও নীলফামারী-২ আসনের সাবেক সংসদ সদস্য। তিনি বাংলাদেশের কমিউনিস্ট পার্টির (সিপিবি) একজন নেতা।
মোঃ সামছুদ্দোহা নীলফামারী জেলায় জন্মগ্রহণ করেন।
মোঃ সামছুদ্দোহা ২৭ ফেব্রুয়ারি ১৯৯১ সালে অনুষ্ঠিত পঞ্চম জাতীয় সংসদ নির্বাচনে বাংলাদেশের কমিউনিস্ট পার্টির প্রার্থী হিসেবে নীলফামারী-২ আসন থেকে সংসদ সদস্য নির্বাচিত হয়েছিলেন।
আব্দুল হাফিজ

মোঃ আব্দুল হাফিজ বাংলাদেশের নীলফামারী জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। তিনি বাংলাদেশ ন্যাশনাল আওয়ামী পার্টি(মোজাফ্ফর) এর একজন রাজনৈতিক নেতা।
আব্দুল হাফিজ বাংলাদেশের নীলফামারী জেলায় জন্মগ্রহণ করেন।
আব্দুল হাফিজ বাংলাদেশের সাধারণ নির্বাচন এর মাধ্যমে পঞ্চম জাতীয় সংসদ নির্বাচন এর নির্বাচিত সংসদ সদস্য হিসেবে নীলফামারী থেকে জাতীয় সংসদ নির্বাচন এর নির্বাচনি এলাকা নীলফামারী-৪ থেকে নির্বাচিত হন। এর পর বাংলাদেশ জাতীয়তাবাদী দলে যোগদিয়ে ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে বিএনপির প্রার্থী হিসেবে নীলফামারী-২ আসন থেকে পুনরায় সংসদ সদস্য নির্বাচিত হয়েছিলেন।
আবদুর রউফ (নীলফামারীর রাজনীতিবিদ)

আবদুর রউফ (–২৯ নভেম্বর ২০১১) বাংলাদেশের নীলফামারী জেলার রাজনীতিবিদ ও মুক্তিযোদ্ধা যিনি তৎকালীন রংপুর-১ ও নীলফামারী-১ আসনের সংসদ সদস্য ছিলেন। প্রথম ও পঞ্চম জাতীয় সংসদে তিনি হুইপ হিসেবে দায়িত্ব পালন করেন।
আবদুর রউফ সালে নীলফামারীর ডোমার উপজেলার বাগডোকরা গ্রামে জন্মগ্রহণ করেন। তার পিতা আজিজুল্লা সরকার, যিনি ১৯৭১ সালে স্বাধীনতা যুদ্ধের সময় পাক হানাদার বাহীনির হাতে নিহত হন।
তার স্ত্রী প্রখ্যাত সাহিত্যিক ও প্রকাশক ফরিদ উদ্দিন খাঁ-র কন্যা সাবেক সংসদ সদস্য ও মহিলা আওয়ামী লীগের সাংগঠনিক সম্পাদিকা ফরিদা রউফ আশা ১০ সেপ্টেম্বর ২০০৭ সালে মৃত্যুবরণ করেন।
আবদুর রউফ ১৯৬৩ থেকে ১৯৬৪ মেয়াদে রাজশাহী বিশ্ববিদ্যালয় ছাত্র সংসদের (রাকসু) সাধারণ সম্পাদক ছিলেন। ১৯৬৮ থেকে ১৯৬৯ মেয়াদে তিনি পূর্ব পাকিস্তান কেন্দ্রীয় ছাত্রলীগের সভাপতি হিসেবে দায়িত্ব পালন করেন।
১৯৭১ সালে সরাসরি মুক্তিযুদ্ধ অংশগ্রহণ করেন এবং ছয় নম্বর সেক্টরে প্রবাসী বাংলাদেশ সরকারের প্রতিনিধি ও মুক্তিযোদ্ধা কমান্ডার হিসেবে দায়িত্ব পালন করেন। ১৯৭০ সালের পাকিস্তানের নির্বাচনে তিনি আওয়ামী লীগের প্রার্থী হিসেবে তৎকালীন রংপুর-১১ আসন থেকে পাকিস্তান জাতীয় পরিষদের সদস্য (এমএনএ) নির্বাচিত হন। ১৯৭২ সালে বাংলাদেশের সংবিধান প্রণয়ন কমিটির সদস্য ছিলেন।
তিনি ১৯৭৩ সালের প্রথম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে তৎকালীন রংপুর-১ আসন থেকে সংসদ সদস্য নির্বাচিত হন। শেখ মুজিবুর রহমানের পার্লামেন্টে তাকে ডেপুটি চিফ হুইপের দায়িত্ব দেয়া হয়। ১৯৯১ সালের পঞ্চম জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে নীলফামারী-১ আসন থেকে সংসদ সদস্য নির্বাচিত হন। পঞ্চম জাতীয় সংসদে বিরোধী দলীয় চিফ হুইপ হিসেবে দায়িত্ব পালন করেন।
তিনি আওয়ামী লীগের রাজনীতির সাথে জড়িত থাকলেও পরে গণফোরামের রাজনীতির সাথে জড়িত হন। তিনি গণফোরামের সভাপতিমণ্ডলীর সদস্য ছিলেন।
আবদুর রউফ ২৯ নভেম্বর ২০১১ সালে মৃত্যুবরণ করেন।
আখতার হোসেন ভূইয়া

আখতার হোসেন ভূইয়া (জন্ম ৩১ ডিসেম্বর ১৯৫৯) একজন বাংলাদেশি সরকারি কর্মকর্তা যিনি বাংলাদেশের প্রতিরক্ষা মন্ত্রণালয়ের সাবেক সচিব ছিলেন। সচিব হিসেবে তিনি প্রতিরক্ষা মন্ত্রণালয়ের প্রধান নির্বাহী বা প্রশাসনিক কর্মকর্তা যিনি মন্ত্রণালয়ের আধিভূক্ত সকল সংস্থা ও দপ্তরের ব্যবস্থাপনার দায়িত্বে ছিলেন।
আখতার হোসেন ভূইয়া ১৯৫৯ সালের ৩১শে ডিসেম্বর ঢাকা জেলার ধামরাই উপজেলার বালিয়া গ্রামে জন্মগ্রহণ করেন। ১৯৭৫ সালে ঢাকা শিক্ষা বোর্ড থেকে মাধ্যমিক এবং ১৯৭৭ সালে উচ্চ মাধ্যমিক সম্পন্ন করার পর জাহাঙ্গীরনগর বিশ্ববিদ্যালয়ে অর্থনীতি বিভাগে ভর্তি হন। ১৯৮২ সালে তিনি একই বিশ্ববিদ্যালয় থেকে স্নাতকোত্তর ডিগ্রী অর্জন করেন।
কর্মজীবনের শুরুতে আখতার হোসেন ১৯৮৬ সালে ৬ষ্ঠ ব্যাচে বাংলাদেশ সিভিল সার্ভিসে প্রশাসন ক্যাডার সহকারী কমিশনার পদে যোগদান করেন। পরবর্তীতে তিনি ম্যাজিস্ট্রেট হিসেবেও দায়িত্ব পালন করেন। এরপর বিভিন্ন মন্ত্রণালয় ও বিভাগে সিনিয়র সহকারী সচিব, উপসচিব হিসেবে দায়িত্ব পালন করেন। কিছুকাল তিনি ঢাকা উত্তর সিটি করপোরেশনের প্রশাসকের দায়িত্বও পালন করেন। পরবর্তীতে তাকে স্বরাষ্ট্র মন্ত্রণালয়ের উপ সচিব হিসেবে নিয়োগ দেওয়া হয়। ১লা জানুয়ারি ২০১৭ সালের এক অফিস আদেশের মাধ্যমে স্বরাষ্ট্র মন্ত্রণালয় থেকে তাকে প্রতিরক্ষা মন্ত্রণালয়ের ভারপ্রাপ্ত সচিব হিসেবে কাজী হাবিবুল আউয়ালের স্থলাভিষিক্ত করা হয় এবং পরবর্তীতে জনপ্রশাসন মন্ত্রণালয় ১০শে জুলাই ২০১৭ সালে এক আদেশের মাধ্যমে তাকে ভারপ্রাপ্ত সচিব থেকে একই মন্ত্রণালয়ে পূর্ণ সচিব হিসেবে নিয়োদ দেয়। ২০১৯ সালের ৩১ ডিসেম্বর তিনি অবসরে যান।
ব্রংকাইটিস

ব্রংকাইটিস হলো শ্বাসনালীর (ব্রংকাই) আবরণীর প্রদাহ। সাধারণত ভাইরাস বা ব্যাকটেরিয়ার সংক্রমণ, দূষিত বায়ু বা ধূমপানের কারণে এটি ঘটে। বাংলাদেশে শিশু ও বয়স্কদের মধ্যে এ রোগের প্রকোপ বেশি।
প্রধান কারণগুলির মধ্যে রয়েছে: 
ভাইরাস (৯০% ক্ষেত্রে) বা ব্যাকটেরিয়ার সংক্রমণে হয়। সাধারণত ২-৩ সপ্তাহে সেরে ওঠে।
ধূমপায়ীদের মধ্যে বেশি দেখা যায়। WHO-র সংজ্ঞা অনুযায়ী, বছরে কমপক্ষে ৩ মাস ধরে কাশি ও কফ থাকলে এবং এটি পরপর ২ বছর চললে ক্রনিক ধরা হয়।
আলাই মিনার

আলাই মিনার হল আলাউদ্দিন খিলজি নির্মিত একটি অসমাপ্ত মিনার। এটি কুতুব মিনার চত্ত্বরে অবস্থিত। দাসবংশের পরে ভারতে ক্ষমতায় আসে খিলজি রাজবংশ ত্রয়োদশ শতাব্দীতে। সম্রাট আলাউদ্দিন খিলজি দিল্লীর কুতুবমিনারের পাশেই একটি সর্বোচ্চ টাওয়ার তৈরির সিদ্ধান্ত নেন, যার উচ্চতা কুতুব মিনারের দ্বিগুণ হবে। ১৩১৬ খ্রিষ্টাব্দে আলাউদ্দিন খিলজি মৃত্যুর কারণে মাত্র ৮০ ফুট নির্মাণের পরেই এটি পরিত্যক্ত মিনারে পরিণত হয়। এর প্রথম ধাপটুকুও তৈরি হতে পারেনি। খিলজি বংশের পরবর্তী উত্তরসূরীরা কেউই এটি সম্পূর্ণ করার সাহস দেখাননি। এটার বুনিয়াদি ধাপটা টুকরো পাথর দিয়ে নির্মিত, যেটির ধ্বংসাবশেষ এখনও কুতুব মিনার এলাকাতেই রয়েছে। আমির খসরুর তারিখ-ই-আলাই (Tarikh-i-Alai) তে আলাউদ্দিন খিলজির এই মিনার তৈরির ইচ্ছার উল্লেখ পাওয়া যায়।
রিয়াদ মাহরিজ

রিয়াদ করিম মাহরিজ (জন্ম: ২১ ফেব্রুয়ারি ১৯৯১) একজন পেশাধার ফুটবল খেলোয়াড়, যিনি প্রিমিয়ার লিগের দল ম্যানচেস্টার সিটির এবং আলজেরীয় জাতীয় দলের হয়ে খেলেন ।
পঞ্চগড় সরকারি মহিলা কলেজ

পঞ্চগড় সরকারি মহিলা কলেজ পঞ্চগড়ে অবস্থিত বাংলাদেশের একটি সরকারি কলেজ । এই কলেজটি "মহিলা কলেজ " নামে পরিচিত। আধুনিক সুযোগ সুবিধা সহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে। কলেজ রাজনৈতিক অস্থিরতা থেকে মুক্ত ফলে কলেজটি উপজেলার অন্যতম কলেজের স্বীকৃতি পেয়েছে।
বাংলাদেশের সর্ব উত্তরের জনপদ পঞ্চগড়ের একটি সুবিখ্যাত ও ঐতিহ্যবাহী বিদ্যাপীঠ পঞ্চগড় সরকারি মহিলা কলেজ। নারীশিক্ষা সম্প্রসারণের মহৎ লক্ষ্য নিয়ে স্থানীয় দানবীর, বিদ্যানুরাগী ব্যক্তিবর্গ ও জেলা প্রশাসনের প্রত্যক্ষ সহযোগিতায় ১৯৮৫ সালের ১ জুলাই কলেজটির যাত্রা শুরু হয়। ১৯৯০ সালে কলেজটিকে সরকারিকরণ করা হলেও ১৯৯১ সালে তা’ বাতিল করা হয়। ১৯৯৭ সালের ২৭ মার্চ কলেজটি শিক্ষাবান্ধব সরকারের মাননীয় প্রধানমন্ত্রী শেখ হাসিনা জাতীয়করণ করেন। জেলার একমাত্র সরকারি মহিলা কলেজ এটি। নারীশিক্ষার উন্নয়নে সর্বোপরি একটি দক্ষ, মননশীল জাতি উপহার দেবার মানসে এই শিক্ষাপ্রতিষ্ঠানটি সূচনালগ্ন থেকেই শিক্ষাদান প্রক্রিয়ায় অসামান্য অবদান রেখে আসছে। প্রায় ছয় হাজার ছাত্রী সম্বলিত এ শিক্ষায়তনে পাঠদানের পরিবেশ অত্যন্ত অনুকূল। এইচ.এস.সি. পর্যায়ে ২২টি ও স্নাতক (পাস) পর্যায়ে ২০টি বিষয়ে এবং স্নাতক (সম্মান) পর্যায়ে ৯টি বিষয়ে এখানে পাঠদান করা হয়। কলেজের প্রাক্তন অধ্যক্ষ ড. মোঃ নাজমুল হক এই কলেজে অবস্থিত বাংলাদেশের একমাত্র ‘রকস্ মিউজিয়ামটি প্রতিষ্ঠা করেন। এটি ছাত্রীদের জ্ঞানার্জনের পাশাপাশি দেশি-বিদেশি পর্যটকদের জন্য এক অপার কৌতূহলের বিষয়। জেলার প্রথম পরীক্ষামূলক চা বাগানটি এই কলেজ ক্যাম্পাসে অবস্থিত। “শিক্ষাই মুক্তি” এ স্লোগানকে ধারণ করে এ কলেজ সাফল্যের দিক থেকে জেলার সবচেয়ে গৌরবময় ফলাফল উপহার দিয়ে আসছে। কলেজের সামগ্রিক কর্মসূচি সুষ্ঠুভাবে সম্পন্ন করার জন্য ‘একাডেমিক ক্যালেন্ডার’ অনুসরণ করা হয়। সহশিক্ষা কার্যক্রমেও এ কলেজের অবস্থান অনন্য। জাতীয় দিবস সহ অন্যান্য গুরুত্বপূর্ণ দিবসে ছাত্রীরা অংশ নিয়ে থাকে। আবৃত্তি, সঙ্গীত, বিতর্ক সহ কলেজে অনুষ্ঠিত ক্রীড়া ও সাংস্কৃতিক প্রতিযোগিতায় ছাত্রীদের তৎপরতা আশাব্যঞ্জক। পঞ্চগড় সরকারি মহিলা কলেজটি অধ্যক্ষ, উপাধ্যক্ষ এবং সকল শিক্ষক ও কর্মচারীর ঐকান্তিক প্রচেষ্টায় নিরন্তর এগিয়ে চলেছে জাতির পিতা বঙ্গবন্ধু শেখ মুজিবুর রহমানের স্বপ্নের সোনার বাংলাদেশ বিনির্মাণে।
কলেজটিতে বর্তমানে ৯টি বিষয়ে অনার্স কোর্স চালু রয়েছে। শিক্ষার্থীর সংখ্যা সাড়ে ৩ হাজারের বেশি। 
পঞ্চগড় সরকারি মহিলা কলেজ চত্ত্বরে ২০০০ সালে তৎকালীন অধ্যক্ষ নাজমুল হকের প্রচেষ্টায় পাথরের জাদুঘর প্রতিষ্ঠিত হয়। জাদুঘরটিতে পঞ্চগড় জেলার প্রত্নতাত্ত্বিক ও লোকজ সংগ্রহ রয়েছে যার পরিমাণ প্রায় ১,০০০-এরও বেশি।
সরকারি জাহেদা সফির মহিলা কলেজ

সরকারী জাহেদা সফির মহিলা কলেজ জামালপুর সদর উপজেলায় অবস্থিত বাংলাদেশের একটি সরকারি কলেজ । আধুনিক সুযোগ সুবিধাসহ শ্রেণীকক্ষ, গবেষণাগার, গ্রন্থাগার এবং সাধারণ কক্ষ রয়েছে।
১৯৬৭ সালের ৯ জুন সরকারি জাহেদা সফির মহিলা কলেজ এক সভায় কলেজটি প্রতিষ্ঠার সিদ্ধান্ত হয়। শুরুতে কলেজটি টিনের চালা ঘরে শিক্ষা কার্যক্রম শুরু করে। স্বাধীনতার পর ১৯৮০ সালের ১লা মার্চ কলেজটি জাতীয়করণ কর হয়। কলেজটির মোট জমির পরিমাণ ৪.৩৭। কলেজটিতে ১২টি বিষয়ে স্নাতক পর্যায়ে পাঠ দান করা হয়। কলেজ প্রতিষ্ঠা লগ্ন হতেই উচ্চমাধ্যমিক পর্যায়ে যুক্তিবিদ্যা ও পরবর্তীকালে স্নাতক পর্যায়ে দর্শন বিষয় অনুমোদিত হয়।
উচ্চ মাধ্যমিক 
স্নাতক 
শিক্ষার্থীদের জ্ঞানার্জনের চাহিদা পূরণের জন্য একটি গ্রন্থাগার রয়েছে। সেখানে প্রায় ১২০০০ বইয়ের সংগ্রহশালা রয়েছে। কলেজে কম্পিউটার শিক্ষার জন্য অত্যাধুনিক একটি কম্পিউটার ল্যাব রয়েছে। ডিজিটাল সামগ্রী নির্ভর পাঠদানের লক্ষ্যে মল্টিমিডিয়া শ্রেণীকক্ষ চালু করা হয়েছে।
নজরুল স্বরলিপি

নজরুল স্বরলিপি (প্রথম প্রকাশ- ১৯৩১) ৩৫টি। 
নজরুল সংগীত স্বরলিপি প্রমাণীকরণ :
আদি গ্রামোফোন রেকর্ডে ধারণকৃত নজরুল সংগীতের বাণী ও সুর অনুযায়ী স্বরলিপি প্রমাণীকরণের জন্য সরকার ‘নজরুল সংগীত স্বরলিপি প্রমাণীকরণ পরিষদ’ গঠন করেছে। উক্ত পরিষদ কবি নজরুল ইসলামের সুস্থাবস্থায় প্রকাশিত আদি গ্রামোফোন রেকর্ড-এর বাণী ও সুর অনুসরণে নজরুল-সংগীতের স্বরলিপি সত্যায়ন ও শুদ্ধতা যাচাই করে স্বরলিপি গ্রন্থ প্রকাশ করে। ইতোমধ্যে নজরুল সংগীত স্বরলিপি ৩৭টি খণ্ড (প্রতি খণ্ডে ২৫ টি করে) ৯২৫টি শুদ্ধ নজরুল সংগীতের স্বরলিপি প্রকাশিত হয়েছে। আরও তিনটি খণ্ড প্রকাশের অপেক্ষায় রয়েছে।
https://web.archive.org/web/20181009064353/http://www.nazrulinstitute.gov.bd/site/page/731bc9c8-fb65-4c7d-b3f2-0b49cbfdaa0a/%E0%A6%95%E0%A6%BE%E0%A6%B0%E0%A7%8D%E0%A6%AF%E0%A6%BE%E0%A6%AC%E0%A6%B2%E0%A6%BF
মোহর শেখ

মোহর শেখ (জন্ম: ২১ মার্চ ১৯৯৭) হলেন একজন বাংলাদেশি ক্রিকেটার। তিনি ২০১৮ সালের ৮ই অক্টোবর তারিখে, ২০১৮–১৯ জাতীয় ক্রিকেট লিগে রাজশাহী বিভাগের হয়ে খেলার মাধ্যমে প্রথম-শ্রেণীর ক্রিকেটে অভিষেক করেন। এই মাসের শেষের দিকে, তিনি জিম্বাবুয়ে ক্রিকেট দলের বিরুদ্ধে প্রস্তুতিমূলক খেলায় বাংলাদেশ ক্রিকেট বোর্ড একাদশে ডাক পান।
২০১৮ সালের অক্টোবর মাসে, তিনি ২০১৯ বাংলাদেশ প্রিমিয়ার লিগের ড্রাফটে ঢাকা ডায়নামাইটসে স্থান পান।
চট্টগ্রাম বন্দর স্টেডিয়াম

শহীদ ইঞ্জিনিয়ার শামসুজ্জামান স্টেডিয়াম বাংলাদেশের চট্টগ্রাম জেলায় অবস্থিত একটি স্টেডিয়াম। এই স্টেডিয়ামের মালিক চট্টগ্রাম বন্দর কর্তৃপক্ষ। বাংলাদেশের অন্যসকল স্টেডিয়ামের মত এই ভেন্যুটি জাতীয় ক্রীড়া পরিষদের নিয়ন্ত্রণাধীন নয়। তবে জেলা ক্রীড়া সংস্থাসহ জাতীয় পর্যায়ে ভেন্যুর ব্যবহার হয়েছে।
চট্টগ্রাম বন্দরের কর্মকর্তা, কর্মচারী এবং তাদের পোষ্যদের ক্রীড়া শিক্ষা ও প্রশিক্ষণ গ্রহণে জাতীয় ও আন্তর্জাতিক মানের খেলোয়াড় তৈরির লক্ষ্যে চট্টগ্রাম বন্দর কর্তৃপক্ষ কর্তৃক ১৯৬০ সালে এই স্টেডিয়াম নির্মাণ করে। ২০২১ সালে স্টেডিয়ামে ফ্লাড লাইট বসানোর পরিকল্পনা করা হয়। 
এখানে ক্রিকেট, ফুটবল, ভলিবলসহ বিভিন্ন ক্রীড়ার একাডেমিক কার্যক্রম চলে। বিশ্বকাপ ক্রিকেটের (অনূর্ধ্ব-১৯) সময় স্টেডিয়ামটি অনুশীলন ভেন্যু হিসাবে ব্যবহার করা হয়।